આ પ્રસંગે મુખ્ય મહેમાનપદે ઉપસ્થિત અમદાવાદ દરીયાપુરનાં ધારાસભ્ય ગ્યાસુદ્દીન શેખે પ્રાસંગિક પ્રવચન કરતા જણાવ્યું હતું કે આજે આપણે દિની શિક્ષણની સાથે દુન્યવી શિક્ષણ પ્રાપ્ત કરી રહ્યા છીએ,અને સમાજમાં તે પ્રત્યે જાગૃતિ આવી છે,અને જેનાં કારણે શિક્ષણનું પ્રમાણ વધ્યું છે,જે આવકારદાયક છે,પરંતુ સમાજએ શિક્ષણની સાથે સાથે સમાજમાં પરિવારનાં આધારસ્થંભનાં મૃત્યું બાદ યુવા વયે વિધવા બનનાર માતા પર નાના બાળકોનાં ગુજરાનની જવાબદારી આવી જાય છે,ત્યારે વિધવા તેમજ યતીમ બાળકો કોઈનાં ઓશીયાળા ના બને અને ઈજ્જત અને વકાર સાથે પરિવારનું ગુજરાન ચલાવી શકે તે માટે સમાજની વિવિધ સંસ્થાઓ તેમજ આગેવાનોએ યતીમ બાળકોનાં શૈક્ષણિક ખર્ચ તેમજ વિધવાનાં પરિવારનાં નિભાવ માટે યોગ્ય આયોજન ગોઠવવા માટે આગળ આવવાની જરૂરીયાત છે, આપણા સૌની જવાબદારી છે કે આ માટે કોઈ ચોક્કસ આયોજન સાથે વિધવા મહિલાનાં બાળકો પુખ્ત વયનાં થઈ કમાતા થાય ત્યાં સુધીની તેઓની તમામ જવાબદારી સ્વિકારવી જોઈએ,અને તેઓને ઓશીયાળા બની કોઈની પાસે હાથ લંબાવવો પડે નહી તે માટે તેઓએ રાજયભરની સંસ્થાઓ અને આગેવાનોને આગળ આવવા અનુરોધ કર્યો હતો.